Vazirlar Mahkamasining “Tijorat banklarining kichik tadbirkorlikni rivojlantirishda qatnashishini ragʻbatlantirishga doir qoʻshimcha chora-tadbirlar toʻgʻrisida” 2000-yil 19-maydagi 195-son qaroriga oʻzgartirish va qoʻshimchalar kiritish haqida
(resolution, 2022-07-22)

Oʻzbekiston Respublikasi Prezidentining “Tadbirkorlik subyektlari va keng aholi qatlamiga mikrokreditlar ajratish tizimini yanada soddalashtirish chora-tadbirlari toʻgʻrisida” 2017-yil 17-martdagi PQ-2844-son qaroriga muvofiq, tadbirkorlik subyektlari va aholining keng qatlamlari tomonidan imtiyozli mikrokreditlardan keng foydalanilishini taʼminlash, shuningdek ularni ajratishning soddalashtirilgan mexanizmini joriy etish maqsadida Vazirlar Mahkamasi qaror qiladi: 1. Vazirlar Mahkamasining “Tijorat banklarining kichik tadbirkorlikni rivojlantirishda qatnashishini ragʻbatlantirishga doir qoʻshimcha chora-tadbirlar toʻgʻrisida” 2000-yil 19-maydagi 195-son qaroriga (Oʻzbekiston Respublikasi QT, 2000-y., 5-son, 25-modda) ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 1. 2-bandda: a) ikkinchi xatboshi quyidagi tahrirda bayon qilinsin: “Tijorat banklarining Imtiyozli kredit berish maxsus jamgʻarmasi mablagʻlari, asosan uzoq va borish qiyin boʻlgan tumanlarda, shuningdek mehnat resurslari ortiqcha boʻlgan tumanlar va shaharlarda joylashgan kichik tadbirkorlik subyektlarining yuqori texnologiyali va innovatsion loyihalarini, ishlab chiqarish mikrofirmalarini, kichik korxonalarni, dehqon va fermer xoʻjaliklarini moliyalashtirish uchun ajratiladi, ushbu bandning toʻrtinchi xatboshida nazarda tutilgan holatlar bundan mustasno”; b) quyidagi mazmundagi toʻrtinchi xatboshi qoʻshilsin: “Oʻzbekiston Respublikasi Prezidentining “Tadbirkorlik subyektlari va keng aholi qatlamiga mikrokreditlar ajratish tizimini yanada soddalashtirish chora-tadbirlari toʻgʻrisida” 2017-yil 17-martdagi PQ-2844-son qarorining 2-ilovasida koʻrsatilgan uzoq va borish qiyin boʻlgan, shuningdek mehnat resurslari ortiqcha boʻlgan tumanlarda yangi roʻyxatga olingan yuridik shaxs tashkil etmasdan faoliyat yuritayotgan yakka tartibdagi tadbirkorlar hamda oilaviy tadbirkorlik subyektlariga Imtiyozli kredit berish maxsus jamgʻarmasi mablagʻlari hisobidan eng kam oylik ish haqining 100 barobarigacha miqdorda kreditlar ajratiladi”; 2. 2-ilovada: a) 2-banddagi “biznes va xususiy” soʻzlari chiqarib tashlansin; b) 5-bandda: ikkinchi xatboshi quyidagi tahrirda bayon qilinsin: “Jamgʻarma mablagʻlari, asosan uzoq va borish qiyin boʻlgan tumanlarda, shuningdek mehnat resurslari ortiqcha boʻlgan tumanlar va shaharlarda joylashgan kichik tadbirkorlik subyektlarining yuqori texnologiyali va innovatsion loyihalarini, ishlab chiqarish mikrofirmalarini, kichik korxonalarni, dehqon va fermer xoʻjaliklarini moliyalashtirish uchun ajratiladi, ushbu bandning beshinchi xatboshida nazarda tutilgan holatlar bundan mustasno”; uchinchi xatboshidagi “va aholini ijtimoiy muhofaza qilish” soʻzlari chiqarib tashlansin; quyidagi mazmundagi beshinchi xatboshi qoʻshilsin: “Oʻzbekiston Respublikasi Prezidentining “Tadbirkorlik subyektlari va keng aholi qatlamiga mikrokreditlar ajratish tizimini yanada soddalashtirish chora-tadbirlari toʻgʻrisida” 2017-yil 17-martdagi PQ-2844-son qarorining 2-ilovasida koʻrsatilgan uzoq va borish qiyin boʻlgan, shuningdek mehnat resurslari ortiqcha boʻlgan tumanlarda yangi roʻyxatga olingan yuridik shaxs tashkil etmasdan faoliyat yuritayotgan yakka tartibdagi tadbirkorlar hamda oilaviy tadbirkorlik subyektlariga Imtiyozli kredit berish maxsus jamgʻarmasi mablagʻlari hisobidan eng kam oylik ish haqining 100 barobarigacha miqdorda kreditlar ajratiladi”; v) 6-band oʻz kuchini yoʻqotgan deb hisoblansin; g) 8-bandning ikkinchi xatboshi quyidagi tahrirda bayon qilinsin: “xomashyo va materiallar, yarim tayyor mahsulotlar hamda boshqa ishlab chiqarish zaxiralari xarid qilish uchun zarur boʻlgan aylanma mablagʻlarni toʻldirishga kreditlar kichik tadbirkorlik subyektlariga, qoidaga koʻra, 18 oygacha boʻlgan muddatga beriladi”; d) 9-band quyidagi tahrirda bayon qilinsin: “9. Aylanma mablagʻlarni toʻldirish uchun kichik tadbirkorlik subyektlariga berilgan kreditlarni qaytarishning eng uzoq muddati, qaytarish muddatini uzaytirishni hisobga olgan holda 18 oydan oshishi mumkin emas, fors-major holatlari bundan mustasno”; e) 10-banddagi “1 yil” soʻzlari “18 oy” soʻzlari bilan almashtirilsin; j) 16-bandning toʻrtinchi xatboshidagi “davlat soliq xizmatining mahalliy (tuman) organi tomonidan tasdiqlangan hamda debitorlik va kreditorlik qarzlar toʻgʻrisida maʼlumotnoma (2a-shakl), shuningdek” soʻzlari chiqarib tashlansin; z) 34-band quyidagi tahrirda bayon qilinsin: “34. Tavakkalchiliklarning yoʻl qoʻyiladigan darajalarini aniqlash, shuningdek kreditlar boʻyicha yoʻqotish ehtimoli uchun zaxiralarni shakllantirish tartibi Oʻzbekiston Respublikasi Markaziy banki tomonidan belgilanadigan talablarga muvofiq amalga oshiriladi”.